અમરેલી શહેર તથા જિલ્‍લામાં વિવિધ સેવાકીય, તબીબી, શૈક્ષણિક તથા સાંસ્‍કૃતિક પ્રવૃતિ કરતી ગુજરાતની સૌથી મોટી કલબ લાયન્‍સ કલબ ઓફ અમરેલી રોયલનાં સ્‍થાપક પ્રમુખ લા. વસંતભાઈ મોવલીયાની આગેવાનીમાં ડાયનેમિક ગૃપ અમરેલીનાં પ્રમુખ હરેશ બાવીશી તથા ખોડલધામ યુવાપાંખનાં સર્વે સભ્‍યો તથા લાયન્‍સ કલબ અમરેલીનાં સર્વે સભ્‍યો લા. રાજુભાઈ કાબરીયા, લા. અરૂણભાઈ ડેર, દિવ્‍યેશ અકબરી, મનોજભાઈ પંડયા, ડી. એમ. કાબરીયા, ભાભલુભાઈ વિ.એ બી.એ.પી.એસ. સ્‍વામિનારાયણ મંદિર ખાતે આવી પહોંચતા પ.પૂ. મહંત સ્‍વામીનાં દર્શન મુલાકાત લઈને પૂ. મહંત સ્‍વામીનાં આશિર્વાદ લીધા હતા. આ તકે પૂ. મહંત સ્‍વામીએ લાયન્‍સ કલબ રોયલનાં પ્રમુખ તથા ખોડલધામ ટ્રસ્‍ટ- કાગવડનાં ટ્રસ્‍ટી વસંતભાઈ મોવલીયા તથા ડાયનેમિક ગૃપ અમરેલીનાં પ્રમુખ હરેશ બાવીશી સહિત અમરેલીનાં તમામ આગેવાનોને પ.પૂ. મહંત સ્‍વામીએ મુલાકાત તથા દર્શન આપીને સર્વેને આશિર્વચનઆપ્‍યા હતા.